tartuNLP/wikipedia-smugri-20251201 huggingface dataset:
Retroperjantai

Retroperjantai on Radio Novalla perjantai-iltaisin tuleva radion musiikkiohjelma, jossa soitetaan 1990-luvun tanssimusiikkia. Ohjelmaa juonsi Oku Luukkainen. Häntä ovat toisinaan tuuranneet muun muassa Waldo ja Esko Eerikäinen. Marraskuussa 2020 Luukkainen ilmoitti jättävänsä ohjelman joulukuussa, ja tammikuussa 2021 ohjelman uutena juontajana aloitti Matti Airaksinen.
Historia.
"Retroperjantai" alkoi The Voice -radiokanavalla syksyllä 2011 Ville Kinaretin juontamana. Silloin ohjelmassa esitettiin lähinnä 1980-luvun musiikkia, ja ajoittain myös 1990-luvun ja 1970-luvun musiikkia. Vuonna 2012 Oku Luukkainen tuli ohjelman uudeksi juontajaksi Kinaretin siirryttyä Radio Citylle. Luukkainen uudisti ohjelmaa ja hän alkoi soittaa lähinnä 1990-luvun eurodance-musiikkia. Hänellä oli myös usein tapana jatkaa ohjelmaa virallisen loppumisajan (klo 22.00) yli. Toukokuussa 2016 hän jatkoi ohjelmaa puoli neljään asti yöllä. 21. syyskuuta 2018 Luukkainen jatkoi lähetystä kello 4.32 asti "Retroperjantain" Facebook-sivun saavutettua 60 000 tykkäystä. Ohjelmassa kuullaan myös useita puhelinsoittoja kuuntelijoilta. Helmikuussa 2016 The Voice -kanavan lopetettua Luukkainen sekä ohjelma siirtyivät Radio Novalle ja "Retroperjantailla" on joka perjantai noin 200 000 kuuntelijaa. Se on Suomen kaupallisten radioiden suosituin ohjelma perjantai-iltaisin.
Ohjelmaan liittyvää.
Ohjelman tiimoilta järjestettiin loppuunmyytyjä "Retroristeilyjä", joissa DJ:nä toimi Oku Luukkainen ja esiintyi useita muita artisteja. Vuonna 2016 Luukkaisen kokoama "Retroperjantai"-kokoelma-albumi ylsi Suomen virallisen albumilistan ykkössijalle. Vuonna 2017 Chorale-yhtye julkaisi ohjelman innoittamana kappaleen ”Retroperjantai”. Lokakuussa 2017 järjestettiin "Retroperjantaimiitti" Helsingin Nosturissa. "Retroperjantai" on ollut ehdolla Radiogaalassa vuoden radio-ohjelmana vuosina 2016–2018. Yhden hitin ihmeenä pidetyn ruotsalaisen eurodanceartisti Bushmanin kappale "No 1 Else" on yksi ohjelman soitetuimpia sekä kuuntelijoiden toivotuimpia kappaleita.
Ohjelmaosiot.
Matti Airaksisen luotsaama ohjelma koostuu musiikin lisäksi kolmesta osiosta: "Mikä hitti? -kisa", "Viikon Valinta" ja "Viikon Scooter".
Mikä hitti? -kisa.
Juontaja soittaa ensin karsivan kappaleen, jonka aikana kaksi nopeimmin soittanutta ja oikein vastannutta kilpailijaa pääseee kisaamaan toisiaan vastaan. Kisassa juontaja soittaa viisi kappaletta, joita kilpailijoiden tulee tunnistaa, pyytää nimellään vastausvuoro ja kertoa juontajalle kappaleen sekä sen esittäjän nimi. Oikeasta vastauksesta kilpailija saa pisteen. Jos kilpailija tietää joko oikean artistin tai oikean kappaleen, saa hän puoli pistettä. Kilpailija, joka on tunnistanut viidestä kappaleesta eniten kappaleita oikein, voittaa kisan ja saa palkinnon. Tasapelissä kumpikin kilpailija saa oman palkinnon.
Viikon Valinta.
Juontaja soittaa lähetyksessään yhden Anssi Honkasen eli Millennium Projectin valitseman kappaleen 2000-luvulta saatesanojen kera.
Viikon Scooter.
Juontaja soittaa kuuntelijan toivoman Scooter-yhtyeen kappaleen miltä tahansa vuosikymmeneltä.
Vedän sut henkeen

Vedän sut henkeen on Antti Tuiskun single, joka julkaistiin 2. helmikuuta 2018. Antti on kirjoittanut kappaleen yhdessä Saara Törmän ja Jurekin kanssa.
Kappale nousi julkaisunsa jälkeen suoraan Suomen virallisen singlelistan ensimmäiselle sijalle.
Petrof

Petrof on tšekkiläinen pianojen ja flyygelien valmistaja, joka on perustettu vuonna 1864. Petrof valmistaa pianoja myös merkeillä Weinbach, Rösler ja Scholze. Vuodesta 1864 alkaen Petrof on tuottanut yli 600 000 soitinta, joita on viety yli 60 maahan.
Historiaa.
Petrof-pianoyritys syntyi, kun nuori tšekkimies Antonín Petrof palasi vuonna 1864 kotikaupunkiinsa Hradec Královéen Wienistä, jonne hän oli seitsemän vuotta aiemmin lähtenyt opiskelemaan flyygelinrakennusta. Hän perusti flyygeliverstaansa aluksi isänsä puusepänpajan yhteyteen, kunnes vuonna 1874 muutti toimintansa Brnoon. Pian Petrof alkoi valmistaa itse myös koskettimistoja ja pianokoneistoja sekä flyygelien lisäksi myös pystypianoja. Vuonna 1915 Antonín Petrof ja hänen vaimonsa Marie kuolivat, ja yrityksen ottivat haltuunsa kolme lasta. Jo ennen vuosisadan vaihdetta alkanut vientitoiminta laajeni vähitellen uusiin maihin: esimerkiksi vuonna 1928 Petrof ja Steinway &amp; Sons perustivat yhteisyrityksen Lontooseen. 
Vuonna 1948 Petrofin perheyritys kansallistettiin, kun Tšekkoslovakia jäi Neuvostoliiton leiriin. 1950-luvulta 1980-luvulle yhtiön valmistamia erimerkkisiä pianoja (Petrof, Weinbach, Rösler ja Scholze) tuotiin tuhansittain myös Suomeen. Tuonti on jatkunut pienemmässä mittakaavassa myös 1990-luvulta alkaen.
Turvasana

Turvasana on Jenni Vartiaisen single, joka julkaistiin 18. tammikuuta 2017. Kappaleen on tuottanut Jurek.
Singlestä julkaistiin musiikkivideo 21. helmikuuta 2017 ja sen on ohjannut Joonas Kent.
Tykkitie

Tykkitie on yleensä maastoon raivattu tie, jonka kantokykyä on lisätty kattamalla tien kansi ohuella hiekkakerroksella ja siihen asetelluilla keskenään tasamuotoisilla kivillä. Teiden tarkoitus on nimensä mukaisesti mahdollistaa tykkien ja/tai raskaiden pyörillä liikuteltavien laitteiden siirtäminen. Tyypillisiä tykkiteiden rakennuskohteita ovat muun muassa kiinteän ja siirrettävän rannikkotykistön linnakkeet ja it-patterialueet.
Tunnettuja tykkiteitä ovat Helsingin ulkopuolella ja Etelä-Suomen rannikolla sijaitsevat Rannikkotykistön linnakesaarten tykkitiet, jotka usein niiden vierille rakennettujen kapearaiteisten rautatiekiskojen ohella mahdollistivat raskaiden ammusten ja ampumatarvikkeiden juontamisen patterille. Samanlaisia lyhempiä tykkiteitä on havaittavissa Helsingin ilmatorjuntatykistöpattereita palvelleilla kehäalueilla.
Tykkitiet ovat säilyneet yllättävän hyväkuntoisina vuosien saatossa. Niihin voi tutustua muun muassa Isosaaren ja Örön linnakkeella, joihin tutustuminen on mahdollistunut vuodesta 2016.
Richard Blumenthal

Richard Blumenthal (s. 13. helmikuuta 1946 Brooklyn, New York) on yhdysvaltalainen demokraattipoliitikko. Hän on toiminut vuodesta 2011 lähtien Connecticutin osavaltion senaattorina Yhdysvaltain senaatissa, jossa hänen nykyinen virkakautensa päättyy tammikuussa 2029.
Ennen politiikkaan lähtemistä Blumenthal opiskeli 1960-luvulla Harvardissa, Cambridgessa ja Yalessa. 
Yliopisto-opiskelunsa vuoksi Blumenthalille myönnettiin vuosina 1965–70 useita kertoja lykkäystä asepalveluksen suorittamisesta. Blumenthal liittyi armeijaan lopulta vasta vuonna 1970, jolloin hänet sijoitettiin Yhdysvaltain merijalkaväen reserviin, mikä käytännössä esti hänen lähettämisensä Vietnamin sotaan. Tästä huolimatta Blumenthal on antanut myöhemmällä urallaan useita kertoja ymmärtää palvelleensa Vietnamissa. Asia nousi esille yhdysvaltalaisessa mediassa Blumenthalin pyrkiessä Yhdysvaltain kongressiin vuonna 2010. Blumenthal vapautettiin reservistä vuonna 1976 kersanttina.
Blumenthal valittiin Connecticutin osavaltionkongressiin ensimmäisen kerran vuonna 1984. Blumenthal työskenteli Connecticutin kongressissa aina vuoteen 1990 asti, jolloin hänet nimitettiin Connecticutin osavaltion oikeusministeriksi ("attorney general"). Oikeusministerinä hän työskenteli aina vuoteen 2010 saakka, jolloin hän lähti ehdolle Yhdysvaltain kongressivaaleihin.
Alppihiihto talviolympialaisissa 2018 – naisten syöksylasku

Alppihiihdon naisten syöksylaskun kilpailu talviolympialaisissa 2018 järjestettiin 21. helmikuuta 2018 Jeongseon Alpine Centressä, Gangwonissa, Etelä-Koreassa.
Tulokset.
Kilpailu järjestettiin kello 11.00.
Yhdistetyn Continental Cup

Yhdistetyn Continental Cup on kansainvälisen hiihtoliitto FIS:n järjestämä yhdistetyn toiseksi korkein sarjamuotoinen kilpailu, joka järjestettiin ensimmäisen kerran kaudella 2008–2009 ja naisille kaudella 2017–2018.
"Lähde: FIS"
Preussin Kultarannikko

Preussin Kultarannikko, joka tunnettiin ensiksi nimeltä Brandenburgin Kultarannikko, oli siirtomaa, joka oli osa Kultarannikon aluetta. Brandenburgin siirtomaa oli olemassa vuodesta 1682 vuoteen 1721, jolloin kuningas Fredrik Vilhelm I myi sen 7 200 dukaatista Alankomaiden tasavallalle. 
Brandenburgin Kultarannikko.
Toukokuussa 1682 vasta perustettu Brandenburgisch-Afrikanische Compagnie -kauppakomppania perusti pienen siirtomaan Länsi-Afrikkaan, käsittäen kaksi siirtokuntaa Kultarannikolla Guineanlahdella, nykyisen Ghanan Cape Three Pointsin ympärillä:
Preussin Kultarannikko.
15. tammikuuta 1701 pieni siirtomaa nimettiin Preussin Kultarannikoksi, yhdessä Preussin kuningaskunnan perustamisen kanssa, joka tapahtui virallisesti kolme päivää myöhemmin kun Fredrik I, Brandenburgin vaaliruhtinas ja Preussin suurherttua, kruunasi itsensä Preussin kuninkaaksi.
Ghutah

Ghutah (usein myös muodossa Ghouta) on Syyriassa käytetty termi keinokastellusta maatalousalueesta, jota ympäröi kuiva alue. Erityisen tunnetuksi on tullut Ghutah Damaskoksessa, joka on mahdollistanut puolestaan Damaskoksen tunnetut puutarha-alueet kaupungin ympärillä. Alue Damaskoksessa käsittää maatalousalueen Qasiounvuorelta itään aina lopulta kuivaan aavikkoon saakka.
Maantiede.
Damaskoksen Ghutah käsittää suuren puroista ja Baradajoelta vetensä saavan keinokastellun ja tiheään asutun maatalousalueen, joka on kuuluisa puutarhoistaan. Alue alkaa Qasiounvuoren itärinteiltä jatkuen kohti itää muuttuen etäisyyden vesilähteistä kasvaessa harvempikasvuiseksi, ensin puutarhoista alueen ytimessä viljapelloiksi alueen laitamilla. Alueelta edelleen itään on lähinnä kuivaa aroa. Nimitystä Ghutah käytetään Syyriassa myös joistakin muista vastaavasti keinokastelluista maanviljelyalueista, joista ympäröi kuiva alue. Damaskoksen ohella tällaisia alueita ovat Jarud, Nabak ja Yabrud.
Historia.
Tell al-Salihiyalta tehtyjen arkeologisten löytöjen mukaan nykyisen Ghutah'n alueella on ollut ihmisasutusta jo neljännellä vuosituhannella eaa. Alueella on useita jäännöksiä myös hellenistiseltä ja roomalaiskaudelta. Bysantin valtakunnan aikana alueella oli useita sittemmin hävinneitä kirkkoja ja luostareita, jotka ovat kuitenkin jättäneet jälkeensä joitakin paikannimiä, kuten Dayr Saliba (Dayr Khalib) ja Dayr al-Asafir. Umaijadien valtakaudella Ghutah oli yksi Damaskoksen maakunnan itsehallinnollisista piirikunnista.
Ghutah'n vaikeakulkuiset puutarhat niille tyypillisine aitoineen ovat tehneet siitä myös strategisesti merkittävän tekijän, joka on historiallisesti vaikeuttanut hyökkäystä Damaskosta vastaan. Sen strategisen arvon käsittivät jo ristiretkeläiset ja aijubidit. Ranskan hallinnon kaudella alueen puutarhoja käyttivät tukikohtinaan Ranskaa vastaan 1920-luvulla taistelleet kapinalliset. Myöhemmin Damaskoksen kaupunkialueen kasvaessa se on niellyt itseensä suuria osia entisestä puutarha-alueesta ja kaupunkiin on liitetty monia entisiä erillisiä kyliä.
Vuonna 2011 Ghutah'ssa syttyi monien muiden Syyrian alueiden tapaan Syyrian presidentti Bašar al-Assadin hallinnon vastaisia mielenosoituksia ja tilanteen kärjistyessä Syyrian sisällissodaksi alueesta tuli yksi hallinnon vastaisten kapinallisten pääasiallisista tukialueista. Hallituksen joukot alkoivat piirittää niin sanotun Itä-Ghutah'n aluetta vuonna 2012. Vuonna 2013 Assadin hallintoa syytettiin kemiallisten aseiden käyttämisestä aluetta vastaan, mutta Syyrian viranomaiset syyttivät iskusta kapinallisia. Piirityksen takia paikalliset saivat kuljetettua esimerkiksi elintarvikkeita alueelle vain epävirallisten tunnelien kautta. Joitakin avustuskuljetuksia alueelle sallittiin ajoittain. Piiritetyllä alueella oli arviolta 393 000 asukasta. Hallituksen joukot valtasivat kapinallisten hallussaan pitämät alueet Itä-Ghutah'ssa huhtikuussa 2018. Tuhannet paikalliset ja kapinalliset taistelijat kuljetettiin Idlibin maakuntaan. Kapinalliset palasivat 8. joulukuuta 2024 Assadin hallinnon romahtaessa ympäri Syyriaa.
Näsijärven alue

Näsijärven alue (vesistöaluetunnus 35.31) on Näsijärven–Ruoveden alueessa sijaitseva toisen jakovaiheen alue, jonka pinta-ala on 908,14 neliökilometriä. Alueen järvisyys on 30,81 %. Vesistön alueen alarajana on Tammerkosken voimalaitos, jonka yläpuolisen valuma-alueen pinta-ala on 7 672,49 neliökilometriä ja sen järvisyys on 13,93 %. Reitin vedet laskevat seuraavaksi Pyhäjärven alueeseen (35.21).
Kolmannen jakovaiheen alueita ovat seuraavat yhdeksän aluetta tai valuma-aluetta :
Public Strain

Public Strain on kanadalaisen post punk -yhtye Womenin toinen ja viimeinen albumi, jonka julkaisi Flemish Eye ja Jagjaguwar 28. syyskuuta 2010. 
Albumi oli ehdolla vuonna 2011 järjestetyssä kanadalaisessa Polaris Music Prize -palkintogaalassa.
Kahden komplementti

Kahden komplementti on binääriluvun esitys, jota käytetään tietokoneissa yksinkertaistamaan vähennyslaskutoimitusta. Kahden komplementtia käytettäessä vähennyslasku muuntuu tavalliseksi yhteenlaskuksi, jonka tietokone voi helposti suorittaa. Silloin riittää, kun huolehditaan yhteenlaskussa ylivuototapauksessa muistinumeron carry-bitistä. Vähennyslaskun lainaus eli borrow-bittiä ei silloin laskuissa tarvita.
Yleisesti kahden komplementti -esitystä käytetään tietokoneissa myös osoittamaan negatiivisia lukuja (eli lukuja jotka ovat &lt;0). Jotkut tietokoneet ilmaisevat negatiivisen luvun kuitenkin vaihtoehtoisella etumerkillä () menettelyllä, jolloin binäärisanan ylintä bittiä (MSB) käytetään osoittamaan luvun negatiivisuutta. Komplementtiesityksellä saavutetaan muitakin etuja, edellä mainitun vähennyslaskun lisäksi. Sillä voidaan muun muassa esittää yhtä suurempi numeroavaruus tietokoneen muistissa, kun nollaa ei tarvitse koodata kahdesti. Tietokoneen muistissa olevan datan arvoalue voi silloin olla negatiivisella puolella yhtä suurempi. Esimerkiksi 16 bitin tapauksessa −32 768…32 76710.
Kahden komplementin muodostaminen.
Esimerkki 1 muodostetaan luvun 310 kahden komplementti
 Binääriesitys luvulle 310 0112
 Käännetään bitit 1002 (=yhden komplementti)
 Lisätään yksi + 12 (=lisätään 1)
 1012 (=luvun 0112 kahden komplementti)
Esimerkki 2 lasketaan 1510 – 310 =1210 käyttäen 8-bittistä kahden komplementtia
 Binääriesitys luvulle 1510 0000 11112 
 Binääriesitys luvulle 310 0000 00112 
 Luvun 310 kahden komplementti 1111 11012
 Yhteenlaskun suorittaminen: 
 111111 111 (carry)
 0000 11112 (1510)
 + 1111 11012 (−310)
 0000 11002 (1210) (yhteenlaskun viimeinen carry äärimmäisenä vasemmalla MSB päässä jätetään huomiotta) 
Taulukko 10-kantaisen ja binäärisen 8-bittisen luvun arvojen välillä:
Kahden komplementtia ei pidä sotkea Alternate Mark Inversion -koodaukseen (AMI-koodiin) eikä Gray-koodiin. AMI-koodia käytetään tiedonsiirrossa (yhdessä tai erikseen muiden linjakoodien kuten HDB-3 ja 4B3T kanssa) muuttamaan binäärinen RZ koodi NRZ koodiksi. Gray-koodia käytetään mm. sektorikiekkoantureissa minimoimaan lukuvirheitä.
Demagogue

Demagogue on skotlantilaisen rockyhtyeen Franz Ferdinandin kappale, joka julkaistiin singlenä osana poliittisesti varautunutta "30 Days, 30 Songs" -kampanjaa. Kappale julkaistiin 14. lokakuuta 2016 YouTubessa ja suoratoistopalvelu Spotifyssa.
Kappale kritisoi sanoituksillaan kampanjan mukaisesti Donald Trumpia ja hänen osallistumistaan Yhdysvaltain vuoden 2016 presidentinvaaleihin. ”Demagogue” oli yhtyeen ensimmäinen ja ainoa kappale, joka äänitettiin väliaikaisella kolmen hengen kokoonpanolla (Alex Kapranos, Bob Hardy, Paul Thomson), kun yhtyeen pitkäaikainen kitaristi Nick McCarthy oli jättänyt yhtyeen saman vuoden heinäkuussa.
Württemberger Lied

Württemberger Lied eli Württembergisches Vaterlandslied on Württembergin kuningaskunnalle sävelletty laulu.
Laulun on säveltänyt Peter Joseph von Lindpaintner. Sanat on kirjoittanut Friedrich Ritter.
Sanat.
1. Von dir, o Vaterland, zu singen
Muß wahrer Liebe wohl gelingen,
Da dich des Himmls Liebe hält.
/: Mein Württemberg, das du seit lange
Gefeiert und mit gutem Klange
Genannt bist in der weiten Welt,
Genannt bist in der weiten Welt. :/
2. Du sendest aus der Kinder viele;
An nahem wie an fernem Ziele
Stellt sich der Württemberger ein.
/: Erträgt, wo irgend Menschen wohnen,
Sein Heimatland nach allen Zonen,
Und draußen denkt er liebend sein,
Und draußen denkt er liebend sein. :/
3. Doch deine holden Töchter leben
Daheim in frommer Zucht und streben,
Daß Heil und Glück im Hause sei,
/: Auch dessen Stütz und Schmuck zu werden.
Und sagt, welch andres Land auf Erden
Hat eine Burg „die Weibertreu?“
Hat eine Burg „die Weibertreu?“ :/
4. Dein Volk liebt Freiheit, Lust und Frieden;
Doch ist das Kriegslos ihm beschieden,
So übt es kühn des Krieges Pflicht.
/: Und seine Denker, seine Weisen
Hört man von tausend Zungen preisen,
Und wer kennt Schwabens Sänger nicht?
Und wer kennt Schwabens Sänger nicht? :/
5. Land, das man lieben muß und loben,
Gewiß, du bist beschirmt von oben,
Und dein Gedeihn ist Gottes Werk!
/: So hebe dich, du Wunderblume,
Empor zu immer neuem Ruhme;
Denn allweg „Hie gut Württemberg!“
Denn allweg „Hie gut Württemberg!“ :/
United (Marvin Gayen ja Tammi Terrellin albumi)

United on soulmuusikoiden Marvin Gayen ja Tammi Terrellin studioalbumi, joka julkaistiin 29. elokuuta 1967 Motown Records -levy-yhtiön tytäryhtiöllä Tamla Records. Harvey Fuqua ja Johnny Bristol tuottivat kaikki albumin kappaleet, paitsi kappaleen ”You Got What It Takes”, jonka tuotti Motownin toimitusjohtaja Berry Gordy ja ”Oh How I’d Miss You”, jonka tuotti Hal Davis. 
"United"-albumilta neljä kappaletta ylsi Billboard Hot 100 -musiikkilistalle, mukaan lukien top 10 -singlet ”Your Precious Love” ja ”If I Could Build My Whole World Around You”, top 20 -single ”Ain’t No Mountain High Enough” ja ”If This World Were Mine”. "United" sijoittui Billboard 200 -albumilistan 69. sijalle ja R&amp;B-albumilistan 7. sijalle. Albumi oli ensimmäinen Gayen ja Terrellin kolmesta yhteisalbumista.
Irresistible (Tammi Terrellin albumi)

Irresistible oli Tammi Terrellin ainoaksi jäänyt sooloalbumi, joka julkaistiin Motown Records -levy-yhtiöllä tammikuussa 1969. Tarrell ei julkaissut seuraavaa albumia, sillä hän kuoli aivokasvaimesta johtuneista komplikaatioista maaliskuussa 1970. Albumi sijoittui Top Black Albums -musiikkilistan sijalle 39. "Irresistible" sisältää Terrellin soolonauhoituksia, joita hän teki Motownille vuosien 1965 ja 1968 välillä. 
Kolmekymmentä vuotta myöhemmin Terrellin singlet ja muut julkaisemattomat kappaleet "Irresistible"-albumilta julkaistiin CD-levyllä nimellä "Tammi Terrell: The Essential Collection" Motownilla vuonna 2001.
Easy (Marvin Gayen ja Tammi Terrellin albumi)

Easy on Marvin Gayen ja Tammi Terrellin studioalbumi, joka julkaistiin 16. syyskuuta 1969 Tamla Records -levy-yhtiöllä. Yksi albumin kappaleista, ”Good Lovin’ Ain’t Easy to Come By”, oli hitti ja on suosittu kappale nykyäänkin. Terrell oli ollut sairaana ja kärsinyt aivokasvaimen aiheuttamista komplikaatioista syyskuusta 1967 asti. Marvin Gaye väitti, että tästä syystä suurin osa albumin naisäänistä oli Valerie Simpsonin laulamia, joka oli mukana sanoittamassa ja tuottamassa LP-levyä poikaystävänsä ja tulevan aviomiehensä Nickolas Ashfordin kanssa. 
Kappaleet.
Kaikki kappaleet säv. ja san. Nickolas Ashford &amp; Valerie Simpson ellei toisin mainita.
Arinakäävät (suppeassa merkityksessä)

Arinakäävät suppeassa merkityksessä ("Phellinus sensu stricto") määrittely johtuu Arinakääpien ("Phellinus") suvun jakautumisesta muun muassa DNA-tutkimusten valossa useisiin pienempiin kladeihin. Tässä vaiheessa suvulle on siis kaksi eri tasoista määritelmää. 
Suppeassa merkityksessä arinakääpälajeja on Suomessa tavattuja ainakin:
Lähteet.
Lähde: Tuomo Niemelä: Suomen käävät, Norrlinia, Helsinki 2016, s.242-244,
Sysikääpä

Sysikääpä ("Phellinus nigricans") on arinakääpälaji, josta on aiemmin käytetty nimitystä koivunarinakääpä. Se kasvaa käytänössä vain koivun rungolla, mutta lepätkin ovat mahdollisia isäntiä, ja yleensä jo kuolleiden ja kaatuneidenkin puiden rungoillla. Laji on Suomessa pohjoispainotteinen. Elävissä puissa se kasvaa vain vahingoittuneissa kohdissa. Se muodostaa selkeän lakin, kuten arinakäävistä suurin osa. 
Monivuotisena kasvavan sysikäävän pinta on harmaa, myöhemmin mustaksi muuttuva. Pillistö on harmaa, syksyisin ruskea. Pinta on kova, mutta halkeilee helposti. 
Sienivärjäyksessä sysikäävästä saadaan kellertäviä värejä.
Ninfa (1795)

Ninfa oli Espanjan laivaston vuonna 1795 vesille laskettu 44-tykkinen fregatti.
Valmistus.
Alus tilattiin Mahonista Menorcalta ja valmistettiin 1794–1795.
Palvelus.
Huhtikuussa 1797 "Ninfa" ja "Santa Elena" olivat hopealastissa matkalla Cádiziin. Alusten saatua tiedon Britannian kuninkaallisen laivaston saarrosta niiden lasti siirrettiin kalastusaluksiin maihin kuljetettavaksi. Fregatit pyrkivät satamaan purjehtimalla pitkin rannikkoa. "HMS Irresistible", 74-tykkinen linjalaiva, ja 36-tykkinen fregatti "HMS Emerald" havaitsivat alukset 26. huhtikuuta ja aloittivat takaa-ajon. Heikommin aseistetut espanjalaisalukset pyrkivät suojaan Conilinlahteen, mikä ei kuitenkaan onnistunut. Puolentoista tunnin taistelun jälkeen kumpikin espanjalaisalus oli vaurioitunut. "Santa Elena" ajautui rantaan miehistön katkaistua ankkuriköyden.
HMS Hamadryad.
"Ninfa" siirrettiin Gibraltarille, missä amiraali St. Vincent lunasti toukokuussa aluksen laivastolle 9 191 punnalla ja kolmella pennyllä. Alus otettiin kesäkuussa palvelukseen Välimeren laivastossa nimellä "HMS Hamadryad" päällikkönään Thomas Elphinstone. Alus valtasi 30. kesäkuuta espanjalaisen kaapparin ja 3. heinäkuuta Gibraltarin salmessa toisen kaapparin 6-tykkisen "L'Actaeonin". Alus upposi 25. joulukuuta pyrkiessään suojaan myrskyltä Algerinlahteen.
Santa Brigida (1785)

Santa Brígida oli Espanjan laivaston vuonna 1785 vesillelaskettu 34-tykkinen fregatti.
Valmistus.
Manuel Traversin suunnittelema alus tilattiin 3. syyskuuta 1782 Cartagenasta, missä köli laskettiin 10. syyskuuta. Alus laskettiin vesille 5. maaliskuuta 1785 ja otettiin palvelukseen huhtikuussa. Alus oli laivaston testeissä kesäkuussa päällikkönään Félix Melilupi.
Palvelus.
Alus lähti 7. heinäkuuta 1785 Cadizista Algeriaaan José de Mazarredon laivueen mukana. Seuraavana vuonna se kuljetti 76-tykkisen linjalaivan "San Ferminin" kanssa joukkoja Cadizista Barcelonaan. Vuonna 1787 alus oli Cartagenassa Juan Francisco de Lángaran laivueessa, kunnes se syyskuussa 1787 liitettiin Luis de Córdoban laivueeseen. Alus toi 24. lokakuuta 1790 Oraniin täydennysjoukkoja.
Vuonna 1793 alus siirrettiin Cartagenassa reserviin. Syyskuussa se lähti Cartagenasta Pedro Autrán laivueen mukana Tunisiaan, mistä alus palasi maaliskuussa 1794. Se oli Alicantessa, missä sille kuormattiin joukkoja Barcelonaan kuljetettavaksi. Alus palasi 10. lokakuuta 1795 joukkojen kanssa Cartagenaan päällikkönään Hermenegildo de la Barrera. Alus lähti 6. helmikuuta 1796 Cartagenasta "San Fermínin" kanssa Barcelonaan, mistä ne palasivat joukkojen kanssa Cadiziin. Se lähti 23. heinäkuuta partiomatkalle Katalonian rannikolle. 
Helmikuussa 1797 alus oli Algecirasissa Domingo Navan laivueessa päällikkönään José González Ortiz. Alus lähti 21. helmikuuta Cadizista päällikkönään José Meléndez Veracruziin, jonne se saapui 27. maaliskuuta lastinaan elohopeaa ja muita tarvikkeita. Alus lähti 20. huhtikuuta 1798 Verceuzista Havannaan 64-tykkisen linjalaivan "San Pedro de Alcántaran" kanssa. Ne saapuivat 30. kesäkuuta Coruñaan. Alus lähti 4. tammikuuta 1799 Ferrolista Pedro Luis Obregónin laivueessa päällikkönään Francisco Pilón kuljettaen tarvikkeita Kanarian saarille, mistä se palasi helmikuussa Ferroliin.
Alus lähti Havannasta ja saapui 23. heinäkuuta Veracruziin.
Alus lähti Veracruzista Meksikosta päällikkönään Don Antonio Pillon "Tetiksen" kanssa 21. elokuuta 1799. Aluksen lastina oli mausteita ja noin 1,5 miljoonaa Espanjan dollaria. Ne lähtivät syyskuussa Havannasta. Alukset kohtasivat kohtasivat 17. lokakuuta Cape Finisterren luona Muroksen edustalla Britannian kuninkaallisen laivaston osaston ja seuranneessa kahakassa "HMS Ethalion" valtasi "Tetiksen" ja "HMS Triton", "HMS Naiad" ja "HMS Alcmene" "Santa Brígidan", jolla sai surmansa kaksi ja haavoittui kahdeksan miehistönjäsentä.
Automatia.
Alusta ei pidetty laivastolle sopivana ja se myytiin. Prinsep ja Saunders osti "Santa Brigidan", joka muutettiin Itä-Intian kauppakomppanian alukseksi nimellä "Automatia".
Jälkimarkkinointi

Jälkimarkkinoinnilla tarkoitetaan asiakkuusprosessia ostotapahtuman jälkeen. Jälkimarkkinoinnin tarkoitus on vahvistaa asiakastyytyväisyyttä ja ylläpitää lisämyynnin avulla myös asiakaspysyvyyttä. Jälkimarkkinointi voidaan siis käsittää asiakkuustyökaluna, jolla asiakkaan kanssa tehdään yhteistyötä varsinaisten palvelujen tai tuotteiden ostotapahtumien välillä. 
Jälkimarkkinoinnin yksi tärkeä päämäärä on taata asiakkaan tuotteiden huolto ja palvelutaso ennakoivasti, jolloin käyttäjien kokemat käyttökatkokset ja niihin liittyvä korjaushuoltopalvelu saadaan minimoitua. Jälkimarkkinointi pitää yllä tasaista palvelutasoa myös asiakkaan liiketoiminnassa.
Jälkimarkkinoinnilla voidaan tarkoittaa myös perinteisiä huoltopalveluja, kuten esimerkiksi teknisten tuotteiden huoltoa, korjaamista ja varaosapalvelua. Jälkimarkkinointi tarkoittaa tässä yhteydessä useimmiten reaktiivisia huoltopalveluja.
Velaattajärven valuma-alue

Velaattajärven valuma-alue (vesistöaluetunnus 35.38) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 106,18 neliökilometriä. Alueen järvisyys on 7 %. Vesistön valuma-alueen alarajana on Koljonselkä, jossa reitin vedet tulevat seuraavaksi Näsijärven alueelle (35.31).
Kolmannen jakovaiheen alueita ovat seuraavat viisi aluetta tai valuma-aluetta :
Kertosäe (taideteos)

Kertosäe on Saara Ekströmin 14-metrinen säänkestävästä corten-teräksestä valmistettu taideteos Turussa Vähätorin laidalla. Taideaita tilattiin rajaamaan Vähätoria vilkasliikenteisestä Linnankadusta, ja aita kulkee Linnankadun suuntaisesti sivuten vanhan pääkirjaston eteen luotua oleskelualuetta. Teoksessa on symmetrisesti sijoiteltua ruusuornamentiikkaa. Kasvi- ja kukka-aiheet ovat toistuvia teemoja Ekströmin teoksissa. "Kertosäe" edustaa jonkinlaista jatkumoa vieressä olevan G. A. Petreliuksen suihkukaivon köynnös-teemalle. 
Ulkoveistos paljastettiin 8. toukokuuta 2010. Taideteos liittyy Vähätorin uudistamiseen 2009–2010, jolloin tori rakennettiin pihakadun kaltaiseksi oleskelutilaksi. Kunnostetusta torista henkii paikan historiallinen luonne, mutta vanhaan on liitetty onnistuneesti uusia kerrostumia, kuten juuri "Kertosäe" -taideaita.
Ruoveden alue

Ruoveden alue (vesistöaluetunnus 35.33) on Näsijärven–Ruoveden alueessa sijaitseva toisen jakovaiheen alue, jonka pinta-ala on 473,58 neliökilometriä. Alueen järvisyys on 17,73 %. Vesistön alueen alarajana on Kauttu, jonka yläpuolisen valuma-alueen pinta-ala on 5 769,18 neliökilometriä ja sen järvisyys on 12,0 %. Reitin vedet laskevat seuraavaksi Paloveden alueeseen (35.32).
Kolmannen jakovaiheen alueita ovat seuraavat yhdeksän aluetta tai valuma-aluetta :
Paloveden alue

Paloveden alue (vesistöaluetunnus 35.32) on Näsijärven–Ruoveden alueessa sijaitseva toisen jakovaiheen alue, jonka pinta-ala on 332,73 neliökilometriä. Alueen järvisyys on 15,69 %. Vesistön alueen alarajana on Muroleenkoski, jonka yläpuolisen valuma-alueen pinta-ala on 6 101,91 neliökilometriä ja sen järvisyys on 12,2 %. Reitin vedet laskevat seuraavaksi Näsijärveen, joka sijaitsee Näsijärven alueessa (35.31).
Kolmannen jakovaiheen alueita ovat seuraavat yhdeksän aluetta tai valuma-aluetta :
Vaikkovaaranjärvet

Vaikkovaaranjärvet on järvi Kiirunan kunnassa Ruotsin Lapissa. Järven pinta-ala on 0,106 neliökilometriä ja se sijaitsee 349,2 metriä merenpinnan yläpuolella. Järvi on osa Kalixjoen valuma-aluetta.
Dobri Dobrev

Dobri Dimitrov Dobrev () (20. heinäkuuta 1914 – 13. helmikuuta 2018) oli bulgarialainen askeetti, joka tuli tunnetuksi laajasta hyväntekeväisyydestä.
Dobrev oli kotoisin Bailovon kylästä. Hän oli kuuroutunut lähes täysin toisessa maailmansodassa. Elämänsä viimeiset noin 25 vuotta hän oli säännöllinen näky Aleksanteri Nevskin katedraalin sisäänkäynnillä Sofiassa. Hän oli siellä kerjäämässä mutta ei pitänyt tällä tavoin hankkimiaan rahoja itse vaan eli noin 80 euron arvoisella kuukausieläkkeellä. Sen sijaan hän antoi keräämänsä rahat eteenpäin kirkkojen ja luostarien kunnostukseen ja ylläpitoon. Hän lahjoitti elämänsä aikana ainakin yli 40 000 euroa, joista osa oli hänen omia rahojaan, osa taas lahjoituksena kerjäämällä saatuja. Vuonna 2005 hän lahjoitti 5 000 euron arvoisen summan kotikylänsä Bailovon kirkolle. Vuonna 2007 hän lahjoitti 12 500 euron edestä Eleshniskin luostarille, mikä raha käytettiin luostarin kunnostukseen. Hän lahjoitti rahaa myös Gorno Kamartsin kylän kirkolle. Vuonna 2008 hän lahjoitti rahaa Kaloferin kirkon kunnostukseen. Vuonna 2009 hänestä tuli Aleksanteri Nevskin katedraalin historian suurin yksittäinen lahjoittaja hänen annettuaan kirkolle 35 700 levan eli 18 200 euron lahjoituksen.
Dobri eli vaatimattomasti Bailovossa pienessä mökissä kirkon pihamaalla. Mökin sisustuksena oli vain sänky ja pöytä. Hänestä tuli internet-kuuluisuus hänen ihailijoidensa perustettua useita hänelle omistettuja Facebook-sivuja, jotka keräsivät tuhansia seuraajia. Katutaiteilijat maalasivat sofialaisen rakennuksen seinään suuren kuvan valkotukkaisesta kynttilää pitävästä miehestä, ja media alkoi kutsua häntä "Bailovon eläväksi pyhimykseksi". Häntä kutsuttiin myös "isoisä Dobriksi" ja "vanhus Dobriksi". Hänen nimensä on "hyvä" bulgariaksi, ja hänestä tulikin hyvyyden symboli monille bulgarialaisille maassa, joka kärsii korruptiosta ja köyhyydestä.
Dobri Dobrev kuoli 13. helmikuuta 2018. Heti seuraavana päivänä pidettiin hänelle pyhille Kyrillokselle ja Methodiokselle omistetussa Bailovon kirkossa muistopalvelus.
Sammy Ahonen

Sammy Daniel Ahonen (25. kesäkuuta 1997 Ruokolahti – 27. elokuuta 2017 Hořice, Tšekki) oli suomalainen ratamoottoripyöräilijä, joka kilpaili IRRC Supersport - luokassa. Ahonen oli pienestä pitäen kiinnostunut moottoriurheilusta ja aloittikin kilpailemisen 13-vuotiaana. Hän aloitti aikuisten SM-sarjassa ajamisen 17–18-vuotiaana. Koulutukseltaan Ahonen oli ylioppilas. Hän valmistui Imatran yhteislukiosta ylioppilaaksi keväällä 2016 ja hänen oli tarkoitus aloittaa Turun ammattikorkeakoulussa insinööriopinnot syksyllä 2017.
Kilpaura.
Ahonen aloitti kilpailemisen 13-vuotiaana Imatran Moottorikerhon riveissä. Hän siirtyi kauden 2014 päättäneessä motoparkin kilpailussa superstock 600 –luokkaan, pyöränään Yamaha YZR-R6. Ahonen teki debyyttinsä katuratakisoihin IRRC-sarjaan kaudella 2016, saavuttaen pistesijoja. Kausi 2017 alkoi Ahosen osalta varusmiespalveluksessa Karjalan prikaatissa kranaatinheitinkomppaniassa. Päästyään reserviin kesäkuussa 2017 hän jatkoi kilpailemista. Lupaavasti alkanut kausi 2017 päättyi kuitenkin Horicessa sattuneeseen onnettomuuteen.
Onnettomuus.
Ahonen menetti pyöränsä hallinnan Horicen kilpailun aika-ajoissa lauantaina 26. elokuuta ja ajautui päin suojavalleja loukkaantuen pahasti. Hän kuoli kirurgisessa sairaalassa vuorokautta myöhemmin hoitohenkilökunnan ponnisteluista huolimatta. Ahonen tunnettiin moottoripyöräpiireissä rauhallisena kuskina, joka kuului jo supersport-luokan vakiokuljettajiin.
Iprodioni

Iprodioni (C13H13N3Cl2O3) on hydantoiinijohdannaisiin kuuluva heterosyklinen orgaaninen yhdiste. Yhdistettä voidaan käyttää maataloudessa fungisidina. Euroopan unionin alueella iprodionin käyttö on kiellettyä 5.6.2018 jälkeen.
Ominaisuudet.
Iprodioni on huoneenlämpötilassa väritöntä kiteistä ainetta. Yhdiste on käytännössä katsoen veteen liukenematonta. Iprodioni liukenee kohtalaisesti etanoliin ja hyvin esimerkiksi asetoniin, dikloorimetaaniin ja tolueeniin. Yhdiste tehoaa useisiin sieniin, ja sen vaikutusmekanismi perustuu itiöiden itämisen estoon ja solukalvojen kasvun estoon. Iprodioni on todennäköisesti karsinogeeninen yhdiste.
Valmistus ja käyttö.
Iprodionin valmistuksen ensimmäisessä vaiheessa 3,5-dikloorifenyyli-isosyanaatti reagoi glysiinin kanssa. Seuraavassa vaiheessa muodostuu rengasrakenne, ja viimeisessä vaiheessa tapahtuu reaktio isopropyyli-isosyanaatin kanssa, jolloin muodostuu iprodionia. 
Iprodionia käytetään useiden kasvien, kuten hedelmien, kasvisten ja puuvillan sienitautien, hoitoon ja torjuntaan. Lisäksi sitä voidaan käyttää nurmilla. Yhdiste levitetään liuoksena tai jauheena. Iprodioni on rekisteröity käytettäväksi muun muassa Yhdysvalloissa, Kanadassa, Intiassa, Australiassa ja Uudessa-Seelannissa. Iprodionin käyttö oli sallittua myös Euroopan unionin alueella, kunnes Euroopan komissio päätti vuonna 2017 perua sen myyntiluvan 5.3.2018 alkaen. Aineen käyttö Euroopan unionin alueella on kiellettyä 5.6.2018 alkaen.
Patrick Roest

Patrick Roest (s. 7. joulukuuta 1995) on alankomaalainen pikaluistelija. Hän on nelinkertainen olympiamitalisti, seitsemänkertainen maailmanmestari ja kuusinkertainen Euroopan-mestari.
Roest saavutti kaksi olympiamitalia Pyeongchangissa 2018: hopeaa 1 500 metrillä ja pronssia joukkuetakaa-ajossa. Pekingin olympialaisissa 2022 hän saavutti hopeaa 5 000 metrillä ja 10 000 metrillä. Hän voitti yleisluistelun MM-kilpailuissa 2018, 2019 ja 2020 kultaa sekä 2017, 2022 ja 2024 hopeaa. Matkakohtaisissa MM-kilpailuissa hän on saavuttanut kultaa joukkuetakaa-ajossa 2021 ja 2023 sekä 5 000 metrillä 2023 ja 2024, hopeaa 5 000 metrillä 2019 ja 2021, hopeaa 10 000 metrillä 2019 sekä pronssia 1 500 metrillä 2021. Lisäksi hän on ollut 10 000 metrillä neljäs 2023 ja 2024 sekä 1 500 metrillä kuudes 2017. Yleisluistelun EM-kilpailuissa hän sai kultaa 2021 ja 2023 sekä hopeaa 2019. Matkakohtaisissa EM-kilpailuissa hän saavutti kultaa 5 000 metrillä 2020, 2022 ja 2024 sekä joukkuetakaa-ajossa 2020 ja 2022. Lisäksi hän sai pronssia 1 500 metrillä 2020 ja 2024.
Roest voitti pitkien matkojen maailmancupin kokonaiskilpailun kausilla 2019–2020 ja 2020–2021, sijoittui toiseksi 2022–2023 sekä kolmanneksi 2023–2024. Hän sijoittui 1 500 metrin pisteissä kolmanneksi kausilla 2016–2017 ja 2020–2021.
Roest voitti neljä juniorien maailmanmestaruutta: yleisluistelussa 2014 ja 2015 sekä 1 500 metrillä ja joukkuetakaa-ajossa 2015.
Women

Women oli kanadalainen post punk -yhtye, joka perustettiin Calgaryssä vuonna 2007. Yhtye julkaisi kaksi albumia, "Women" (2008) ja "Public Strain" (2010). Yhtyeen jäsenet tappelivat lavalla vuoden 2010 lokakuussa, mikä johti yhtyeen hajoamiseen. Yhtyeen kiraristi Christopher Reimer kuoli helmikuussa 2012.
Yhtyeen hajoamisen jälkeen Patrick Flegel perusti Cindy Lee -yhtyeen ja Matt Flegel ja Mike Wallace perustivat Viet Cong -yhtyeen (nykyisin Preoccupations).
Nantesin raitiotieliikenne

Nantesin raitioliikenne on yksi Nantesin julkisen liikenteen muodoista.
Kaupungissa on kolme raitiotielinjaa, jonka lisäksi Nantesissa on yksi bussimetrolinja sekä useita runkolinjoja käsittävä Chronobus. Nantesin alueella toimii myös SNCF:n liikennöimä duoraitiotie, joka liikennöi Nantesin rautatieaseman ja Clissonin rautatieaseman välillä.
Historia.
Kaupungin ensimmäinen raitiotie perustettiin vuonna 1879 ja se oli pituudeltaan kuusi kilometriä pitkä. Vaunut olivat vielä tuolloin pieniä ja kantoivat enimmillään 31 matkustajaa. Matka linjan päädystä toiseen päätyyn kesti tuolloin neljäkymmentä minuuttia.
Nantesin raitiotie muutettiin sähkökäyttöiseksi vuonna 1911. Sodan jälkeen vuodesta 1914 lähtien raitiotiet laajenivat merkittävästi ja vuoteen 1932 mennessä kaupunkia palveli neljätoista raitiotielinjaa. Toisessa maailmansodassa raitioteiden raiteet vaurioituivat laajalti, minkä myötä kaupunki päätti korvata raitioteitä linja-autoilla. Vuonna 1949 tehtiin päätös raitioteiden lakkauttamisesta ja viimeisen kerran raitiotiellä ajettiin tammikuussa 1958.
Vuonna 1980 Nantesissa tehtiin selvitys raitiotien uudelleenkäynnistämisestä ja jo vuosien 1981–1982 vaihteessa aloitettiin raitiotielinjan rakennustyöt. Kolmen vuoden rakentamisen jälkeen kaupungin ensimmäinen moderni raitiotie avattiin välillä Haluchère–Bellevue. Raitiotie osoittautui suosituksi kulkumuodoksi, minkä johdosta alettiin tutkia uusien linjojen rakentamista. Lopulta linja 2 avattiin vuonna 1992 ja linja 3 vuonna 2000.
2000-luvulla raitiotielinjoja on laajennettu useita kertoja. Suunnitelmissa on myös rakentaa linjat 1 sekä 2 yhdistävä osuus. Lisäksi Nantes suunnittelee kahta täysin uutta raitiotielinjaa.
Nils Middelboe

Nils Middelboe (5. lokakuuta 1887 – 21. syyskuuta 1976) oli tanskalainen jalkapalloilija ja olympiamitalisti. Hän oli mukana vuosien 1908 ja 1912 kesäolympialaisissa hopeaa voittaneessa Tanskan jalkapallomaajoukkueessa. Lisäksi Middelboe oli mukana vuoden 1920 olympialaisissa Antwerpenissä, jossa Tanska sijoittui kahdeksanneksi.
Myös Middelboen veli, Christian Middelboe, on olympiahopeaa Tanskan joukkueessa voittanut jalkapalloilija.
Ahkerat lukutoukat

Ahkerat lukutoukat (1975) on Simo Heleniuksen veistos ja yksi harvoista lapsia kuvaavista julkisista veistoksista Turussa. Teos sijaitsee Samppalinnan koulun edustalla, ja se tilattiin kuvataidelautakunnan ehdotuksesta koulun somistamiseen varatuista määrärahoista.
"Ahkerat lukutoukat" -teos kuvaa kolmea jättimäisen kirjan läpi ryömivää lasta, siis kolmea ”toukkaa” jotka ahmivat tiedonjanossaan kirjaan reiän. Veistoksen korkeus on 150 cm, paino noin 2 000 kg, ja se on valmistettu betonista. Veistos tunnetaan myös nimellä "Ahkerat kirjatoukat".
Fama (1795)

Fama (Santa Victoria) oli Espanjan laivaston vuonna 1795 vesillelaskettu 34-tykkinen fregatti.
Valmistus.
Alus tilattiin 20. joulukuuta 1791 Cartagenasta viimeisenä 12 naulan fregattina. Alus laskettiin vesille 30. toukokuuta 1795.
Palvelus.
Alus lähti 22. marraskuuta 1795 Cádizista amiraali Ignacio María de Álava y Sáenz de Navarreten laivaston mukana Filippiineille päällikkönään Pedro de Vargas. Laivaston muut alukset olivat linjalaivat "Europa", "Montañés" ja "San Pedro Apóstol" sekä fregatti "Nuestra Señora del Pilar". Laivasto jatkoi 10. lokakuuta 1796 Concepcionista Chilestä Manilaan, missä taifuuni vaurioitti pahoin laivastoa tehden sen käyttökelvottomaksi lähes pariksi vuodeksi. Espanjan ja Britannian välinen sota puhkesi.
Korjausten valmistuttua Álava yritti estää Britanian Kiinan kaupan. Tammikuussa 1797 käydyn tuloksettoman taistelun jälkeen hän määräsi "Faman" ja "Europan" Makaoon tuhoamaan Helmijoen estuaarissa ankkurissa olevat brittiläiset kauppa-alukset. Operaation epäonnistuttua alukset palasivat Manilaan.
Alus lähti 11. syyskuuta 1797 Cavitesta päällikkönään José de Robredo y Lea saattaen Manila galleoni "Magallanesin" Acapulcoon, jonne ne saapuivat 2. tammikuuta 1798. Alus lähti 11. maaliskuuta Acapulcosta Filippiineille lastinaan arvotavaraa ja erilaisia tarvikkeita. Alus lähti 9. tammikuuta 1799 Álavan laivaston mukana Cavitesta iskeäkseen Kiinan rannikolla oleviin brittiläisiin aluksiin, mistä laivasto palasi 2. helmikuuta Caviteen. Huhtikuussa alus lähti Cavitesta "Europan" kanssa Kiinan rannikolle, mistä ne palasivat toukokuussa.
Alus oli Filippiineillä, kunnes se lähti 11. tammikuuta 1803 Cavitesta Álavan laivaston mukana Espanjaan päällikkönään Miguel de Zapiaín. Se saapui 1803 Montevideoon vaurioiduttuaan myrskyssä ja 
lähti 9. elokuuta 1804 Montevideosta Cádiziin "Santa Claran", "Medean" ja "Nuestra Señora de las Mercedesin" kanssa. Alusten lastina oli hopeaa ja kultaa, jotka oli tarkoitettu Ranskalle. Britannian kuninkaallisen laivaston alukset pysäyttivät osaston, vaikka maat eivät olleet sodassa, estääkseen niiden arvokkaan lastin pääsyn Ranskaan. Seuranneessa Cape Santa Marían taistelussa 5. lokakuuta neljä kuninkaallisen laivaston fregattia pakottivat "Faman" antautumaan. Alus kuitenkin yritti myöhemmin pakoon. "HMS Medusa" pakotti aluksen antautumaan toistamiseen.
HMS Fama.
Alus saapui 20. lokakuuta Portsmouthiin, missä se liitettiin kuninkaalliseen laivastoon nimellä "HMS Fama". Alus makasi reservissä, kunnes se myytiin huhtikuussa 1812.
Kristian Middelboe

Kristian Middelboe (24. maaliskuuta 1881 – 20. toukokuuta 1965) oli tanskalainen jalkapalloilija ja olympiamitalisti. Hän oli mukana vuoden 1908 kesälympialaisissa Lontoossa hopeaa voittaneessa Tanskan jalkapallomaajoukkueessa.
Myös Middelboen veli, Nils Middelboe, on olympiahopeaa Tanskan joukkueessa voittanut jalkapalloilija.
Simpsiö 96,9

Simpsiö 96,9 oli suomalainen Lapualla toiminut paikallisradio, jonka toimiluvan omisti Lapuan Sanomien tytäryhtiö Lapuan Paikallisradio Oy. Simpsiö 96,9 aloitti lähetykset 12. lokakuuta 1985.
Aris Fioretos

Aris Antonis Fioretos (s. 6. helmikuuta 1960 Göteborg) on ruotsalainen kirjailija ja kääntäjä.
Elämäkerta.
Fioretoksen vanhemmat olivat kotoisin Kreikasta ja Itävallasta. Hän syntyi Göteborgissa ja varttui Lundissa. Perheen isä oli lääketieteen professori ja äidillä oli galleria. Kotona he puhuivat enimmäkseen saksaa ja ruotsia. Fioretos opiskeli Jacques Derridan opissa Pariisissa, ja myöhemmin Tukholman yliopistossa ja Yalen yliopistossa.
Syksyllä 1991 Fioretos väitteli kirjallisuustieteestä teoksellaan "Det kritiska ögonblicket" (Kriittinen hetki). Se on dekonstruktiivinen analyysi Friedrich Hölderlinin, Walter Benjaminin ja Paul Celanin töistä. Vuodesta 2001 lähtien hän on toiminut kirjallisuustieteen dosenttina ja vuodesta 2010 estetiikan professorina Södertörns högskolanissa. Vuodesta 2003 vuoteen 2007 oli Ruotsin suurlähetystössä Berliinissä.
Tuotanto.
Keväällä 1991 Fioretos debytoi "Delandets bok "nimisellä teoksella. Sittemmin hän on julkaissut proosaa ja romaaneja, mukaan lukien "Vanitasrutinerna" (1998), "Stockholm noir" (2000) ja "Den siste greken "(2009). Den siste greken oli ehdolla August-palkinnolle.
Syksyllä 2015 Fioretos julkaisi romaanin "Mary", joka kuvaa sotilasdiktatuuria vuonna 1973. Raskaana oleva päähenkilö jää salaisen palvelun vangiksi ja lähetetään yhdessä viiden muun naisen ja pienen pojan kanssa pahamaineiselle vankilasaarelle. Kirja sai ylistystä kriitikoilta ja sai Ruotsin radion romaanipalkinnon 2016.
Fioretos on myös kääntänyt esimerkiksi kirjailija Paul Austerin ja Vladimir Nabokovin töitä ja kirjoittaa Dagens Nyheter -lehteen.
Iryna Kryuko

Iryna Valerjeuna Kryuko (, ; s. 30. heinäkuuta 1991) on valkovenäläinen ampumahiihtäjä.
Hän osallistui Pyeongchangin talviolympialaisiin 2018 ja voitti kultaa naisten viestissä, jossa hiihti toisen osuuden. Samojen kisojen pikakilpailussa ja takaa-ajossa hän oli 17:s. Hochfilzenin MM-kilpailuissa 2017 hän sijoittui normaalimatkalla 14:nneksi.
Kryuko sijoittui toiseksi Annecyn yhteislähtökilpailussa maailmancupkaudella 2017−2018,
Kryuko saavutti junioreiden MM-kilpailuissa viestissä hopeaa 2009 ja pronssia 2010. Nuorten MM-kilpailuissa hän sai pronssia takaa-ajosta 2012. 
EM-kilpailuissa Kryuko on saavuttanut kultaa naisten viestissä ja pronssia normaalimatkalla 2014, hopeaa takaa-ajossa ja pronssia normaalimatkalla 2019, pronssia pikakilpailussa 2020 sekä pronssia nuorten sekaviestissä 2011.
Saksan jalkapallon 1. Bundesliiga 1973–1974

Saksan Bundesliigan kausi 1973–1974 oli järjestyksessään 11. Bundesliigan, Länsi-Saksan pääsarjan, kausi. Se alkoi 11. elokuuta 1973 ja päättyi 18. Toukokuuta 1974. Hallitsevana mestarina kauteen lähti FC Bayern München.
Sarjajärjestelmä.
Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kaksi vähiten pisteitä kerännyttä joukkuetta putosivat seuraavaksi kaudeksi 2. Bundesliigaan.
Joukkuemuutokset kaudesta 1972–1973.
Eintracht Braunschweig ja Rot-Weiß Oberhausen putosivat Regionalligaan edellisen kauden päätteeksi. Heidän tilalleen nousivat Fortuna Köln ja Rot-Weiss Essen.
Kauden yhteenveto.
Bayern München voitti kolmannen peräkkäisen mestaruutensa. Edelliskaudella mestaruus tuli selvällä erolla, mutta kolmas perättäinen mestaruus ratkesi vasta toiseksi viimeisellä kierroksella, kun Bayern voitti kotonaan Kickers Offenbachin 1–0 ja samaan aikaan Borussia Mönchengladbach kärsi 1–0 tappion Fortuna Düsseldorfin vieraana. Vaikka Mönchengladbach murskasi mestari-Bayernin viimeisellä kierroksella kotonaan peräti 5–0, jäi Bayernin ja Mönchengladbachin välille yhden pisteen ero lopullisessa sarjataulukossa.
Nousijajoukkue Fortuna Kölnin visiitti Bundesliigassa jäi yhden kauden mittaiseksi, kun joukkue sijoittui sarjassa toiseksi viimeiseksi ja putosi näin seuraavaksi kaudeksi 2. Bundesliigaan. Toinen putoaja oli Hannover 96, joka oli säilynyt kahdella edellisellä kaudella täpärästi.
Gerd Müller voitti maalipörssin jälleen kerran, tosin tällä kertaa jaetulla ykkössijalla oli Jupp Heynckes. Voitto oli Müllerille kuudes kerta viimeisen kahdeksan kauden aikana.
Tulokset.
Württemberger Hymne

Württemberger Hymne on Württembergin epävirallinen kansallislaulu. Se on Justinus Kernerin runo, ja sävelmänä siinä käytetään kansansävelmää ”In des Waldes tiefsten Gründen”.
Sanat.
&lt;poem&gt;1. Preisend mit viel schönen Reden
 Ihrer Länder Wert und Zahl, :
 Saßen viele deutsche Fürsten, :
 Einst zu Worms im Kaisersaal. :
2. Herrlich, sprach der Fürst von Sachsen,
 Ist mein Land und seine Macht, :
 Silber hegen seine Berge :
 Wohl in manchem tiefen Schacht. :
3. Seht mein Land in üppger Fülle,
 Sprach der Kurfürst von dem Rhein, :
 Goldne Saaten in den Talern, :
 Auf den Bergen edler Wein! :
4. Große Städte, reiche Kloster,
 Ludwig, Herr zu Bayern, sprach, :
 Schaffen, daß mein Land den Euern :
 Wohl nicht steht an Schätzen nach. :
5. Eberhard, der mit dem Barte,
 Württembergs geliebter Herr, :
 Sprach: Mein Land hat kleine Städte, :
 Trägt nicht Berge silberschwer; :
6. Doch ein Kleinod halt’s verborgen:
 Daß in Wäldern noch so groß :
 Ich mein Haupt kann kühnlich legen :
 Jedem Untertan in Schoß. :
7. Und es rief der Herr von Sachsen,
 Der von Bayern, der vom Rhein: :
 Graf im Bart! Ihr seid der reichste, :
 Euer Land trägt Edelstein! : &lt;/poem&gt;
Hartvig Nissenin koulu

Hartvig Nissens skole, epävirallisesti Nissen, ennen vuotta 1963 tunnettu Nissenin tyttökouluna, on lukio Oslon kaupunginosa Frognerissa.
Koulu oli ensimmäinen tyttökoulu Norjassa ja sen perusti Hartvig Nissen vuonna 1849. Koulun katsotaan olevan yksi Oslon parhaista lukioista, ja vuonna 1919 koulussa perustettiin Norjan ensimmäinen oppilaskunta. 
Norjan prinsessat Ragnhild ja Astrid ovat käyneet Hartvig Nissenin koulun. Norjalainen draamasarja "Skam" on pääosin kuvattu siellä.
Raimund Harmstorf

Raimund Harmstorf (7. lokakuuta 1939 Hampuri – 3. toukokuuta 1998 Marktoberdorf) oli saksalainen näyttelijä. Hänet tunnetaan Suomessa parhaiten pääroolistaan (Michel Strogoff) Jules Vernen romaaniin perustuvassa televisiosarjassa "Tsaarin kuriiri". Saksassa hän on tunnettu erityisesti Wolf Larsenin roolista Jack Londonin romaaniin perustuvassa televisiosarjassa "Merisusi". Hän näytteli myös muutamissa saksalaisten poliisisarjojen jaksoissa ("Derrickissä", "Vanhassa ketussa" ja "Kahden keikassa") sekä yli kahdessakymmenessä elokuvassa.
Vuonna 1972 Harmstorf näytteli Charlton Hestonin ja Michèle Mercierin rinnalla Ken Annakinin ohjaamassa elokuvassa "Erämaan kutsu", joka kuvattiin Suomen Lapissa.
Harmstorfilla diagnosoitiin Parkinsonin tauti vuonna 1994. Hän teki itsemurhan hirttäytymällä vuonna 1998. Poliisin mukaan saksalaisten lehtien, erityisesti "Bildin", kirjoittelulla oli vaikutusta Harmstorfin kuolemaan, koska lehdet repostelivat hänen sairaudellaan ja esittivät myös perättömiä väitteitä.
Christoffer Bengtsberg

Christoffer Bengtsberg (s. 1. marraskuuta 1989 Tukholma) on ruotsalainen uransa päättänyt jääkiekkomaalivahti. Hän pelasi lähinnä HockeyAllsvenskanissa ja Norjan EliteHockey Ligaenissa, mutta myös yhden ottelun Elitserienissä.
Bengtsberg edusti Ruotsia alle 18-vuotiaiden MM-kilpailuissa vuonna 2007, jolloin Ruotsi voitti pronssia.
Pyhän Hengen kirkko ja seurakuntakeskus

Pyhän Hengen kirkko ja seurakuntakeskus ("Heilig-Geist-Kirche") on Alvar Aallon suunnittelema rakennusryhmä Saksan Wolfsburgissa. Se valmistui vuonna 1962, ja siihen kuuluu itse kirkon lisäksi seurakuntasali ja päiväkoti.
32 metrin korkuinen torni on koko Eichelkampin kaupunginosan katseenvangitsija. Arkkitehtuuri on valoisaa ja avointa. Kirkkorakennus on kolmion muotoinen, eikä pohjakerroksessa ole yhtään suoraa kulmaa. Varsinainen katseenvangitsija on kirkon sisäkatto, joka etenee viitenä puisena aaltona alttarilta kirkkosaliin. Se vaikuttaa tilan akustiikkaan, mutta sillä on myös symbolinen merkitys.
Adils

Adils oli puolimyyttinen svealaisten kuningas. Häntä kutsutaan myös Adils mahtavaksi (Adils den mäktige). Snorrin mukaan Adils haudattiin Vanhaan Uppsalaan. Ynglingien saagan mukaan Adils oli Ottar Vendelkråkan poika ja hänen seuraajansa. Hänen oletetaan hallinneen pitkään ja olleen rikas.